Guillelmus Dei gratia Vallis lucentis abbas et humilis minister omnibus ad quos littere iste pervenerint in Domino salutem. Noverit universitats vestra quod controversia que vertebatur inter Milonem presbiterum de Sancto Benedicto et fratrem ejus Jacobum sopita et in tranquillum redacta est in hunc modum : predictus et enim Jacobus fratri suo Miloni quittavit terram de Margise ex integro ad hec domum que est in censu Vallis lucentis. Et terram de Fortune et terram que est super pratum Colaz similiter quittavit ei ex toto nisi redderet ei centum solidos intra viginti dies Nativitatis. Actum anno ab incarnatione Domini M° C nonagesimo octavo.